Source: https://www.007sport.ro/volei-feminin-alba-blaj-obtinut-4-victorie-liga-campionilor-targoviste-si-bacau-s-au-oprit-optimile-cupei-challenge/
Timestamp: 2018-08-21 04:14:37+00:00

Document:
Volei feminin: Alba-Blaj a obținut a 4-a victorie în Liga Campionilor | Târgoviște și Bacău s-au oprit în optimile Cupei Challenge | 007sport
Data: 7 februarie 2018, 22:00 | Autor: Nănuț Mădălina
Echipa de volei feminin CSM Volei Alba-Blaj a obținut astăzi(07.02.2018) a patra victorie în Grupa A a Ligii Campionilor. Voleibalistele antrenate de Darko Zakoc s-au impus la capătul a 5 seturi în fața formației franceze ASPTT Mulhouse VB și sunt neînvinse în grupa din care fac parte.
De 137 de minute au avut nevoie sportivele din Blaj pentru a se impune în meciul disputat în Sala Sporturilor Transilvania din Sibiu. Cu cele 2 puncte obținute în partida cu Mulhouse, Volei Alba Blaj se menține lider în Grupa A, unde a acumulat 11 puncte.
CSM Volei Alba-Blaj – ASPTT Mulhouse VB 3-2(15-25,25-21,20-25,28-26,15-13)
Cele mai multe puncte pentru Volei Alba-Blaj au fost reușite de Cleger Abel – 31(8), urmată de Salaoru cu 14(4) puncte. Și la capitolul atac, cele două jucătoare ale campioanei României s-au descurcat foarte bine, Cleber Abel având 29 de reușite și Salaoru – 14. Onyejekwe a reușit să obțină 2 puncte din serviciu, în timp ce Barakova, Thomaz de Aquino și Ilyasoglu au încheiat partida cu câte 1 as.
În celelalte 3 meciuri, CSM Volei Alba Blaj a obținut următoarele rezultate: 3-1 cu Volero Zurich, 3-0 cu Developres Rzeszow și 3-1 cu ASPTT Mulhouse VB.
Programul echipei Volei Alba-Blaj în perioada următoare în Grupa A se prezintă astfel:
După 4 etape, clasamentul în Grupa A se prezintă astfel:
1 CSM Volei Alba-Blaj – 11 puncte
2 Volero Zurich – 7 puncte
3 ASPTT Mulhouse VB – 3 puncte
4 Developres SkyRes Rzeszow – 3 puncte
Știința Bacău și CSM Târgoviște, reprezentantele României în Cupa Challenge, și-au încheiat aventura europeană în optimile de finală ale competiției, după ce au pierdut meciurile retur la scorul de 1-3. În partidele tur, ambele formații s-au impus la capătul a 5 seturi.
Meci retur: Știința Bacău – SM AESCH Pfeffingen 1-3(26-28,25-23,23-25,23-25)
Meci retur: CSM Târgoviște – Olympiacos Piraeus 1-3(17-25,25-16,21-25,22-25)
Adversarele echipelor românești din optimile de finală, SM AESCH Pfeffingen și Olympiacos Piraeus, se vor întâlni în etapa următoare a competiției.

References: CSM 

CSM 
 CSM 
 CSM 
 CSM 
 CSM